*Վիքիպեդիայում կան հոդվածներ Վարդանյան ազգանունով այլ մարդկանց մասին։*

**Հարություն Տիգրանի Վարդանյան** (դեկտեմբերի 5, 1970(1970-12-05), Լենինական, Հայկական ԽՍՀ, ԽՍՀՄ), հայ ֆուտբոլիստ։ Խաղացել է հայկական, շվեյցարական և գերմանական ֆուտբոլային ակումբներում։

Եղել է Հայաստանի հավաքականի ավագը։ Եղել է ունիվերսալ պաշտպան (խաղացել է պաշտպանության բոլոր դիրքերում)։ Կարողացել է մեկ փոխանցմամբ խաղացողին դուրս բերել հարվածային դիրք։ Չի կարողացել արագությամբ կանգնեցնել հակառակորդի հարձակվողին, սակայն փոխարենը իր փորձառության շնորհիվ կարողացել է ընտրել ճիշտ դիրք և հասնել հաջողություն։

Ակումբային կարիերա
------------------

Հարություն Վարդանյանը ծնվել է Գյումրիում, սակայն կարիերան սկսել է Վանաձոր քաղաքի «Լոռի» ակումբում։ 1989 թվականին Վարդանյանը վերադարձել է Գյումրի, որտեղ հանդես է եկել տեղի «Շիրակի» կազմում։ Այդ ակումբի կազմում նա ամենաշատն է մրցաշրջաններ անցկացրել, անցկացրել խաղեր։ «Շիրակի» կազմում Վարդանյանը եղել է պետության առաջնության հաղթող, նաև 1997 թվականին ճանաչվել է Հայաստանի լավագույն ֆուտբոլիստը։ Այդ մրցաշրջանը նրա համար վերջինն է եղել ակումբի կազմում, որտեղ հանդես է եկել 9 տարեկանից։ Այդ տարի վարձավճարով հանդես է գալիս Լոզաննա սպորտ ակումբում, որից էլ տեղափոխվել է Քյոլն, և հանդես է եկել «Ֆորտունայի» կազմում։ Այդտեղ անցկացրել է 2 մրցաշրջան, իսկ հետո կրկին վերադարձել է Շվեյցարիա, և հանդես եկել «Յանգ Բոյսի» կազմում։

2003 թվականին տեղափոխվել է «Սերվետտ»։ «Կարմիրների» կազմում Վարդանյանը դարձել է Շվեյցարիայի 2003-2004 մրցաշրջանի բրոնզե մեդալակիր։ Դա Վարդանյանի միակ հաջողությունն է եղել, որտեղ հանդես է եկել 10 տարի։ Մրցաշրջանի ավարտից հետո տեղափոխվել է Արայ, որտեղ շարունակել է հանդես գալ տեղի «Արայ» ակումբի կազմում։ 2005 թվականի մրցաշրջանի սկզբում Վարդանյանը Սեուլի դեմ խաղում վնասվածք է ստանում, և խաղադաշտից դուրս է մնում կես տարի։ 2006 թվականին տեղափոխվել է «Բիլ Բենն» ֆուտբոլային ակումբ, որտեղ էլ ավարտել է իր կարիերան։ Ամբողջությամբ նա անցկացրել է 524 հանդիպում և խփել է 68 գոլ։

Կարիերան հավաքականում
---------------------

Առաջին խաղը հավաքականի կազմում անցկացրել է 1994 թվականի մայիսի 15-ին, ԱՄՆ-ի դեմ արտագնա խաղում (դա Հայաստանի հավաքականի երկրորդ խաղն էր իր պատմության մեջ)։ Հավաքականի կազմում իր միակ գոլը Վարդանյանը խփել է 1997 թվականի սեպտեմբերի 6-ին Ալբանիայի դեմ տնային խաղում։ Ստացած վնասվածքի պատճառով երկար ժամանակ չմասնակցելով խաղերին՝ Վարդանյանը 2005 թվականի օգոստոսի 29-ին Հոլանդիայի և Չեխիայի դեմ խաղերում կրկին հնարավորություն է ստանում հանդես գալ հավաքականի կազմում։ Սակայն չի մասնակցել ո՛չ առաջին, ո՛չ երկրորդ խաղերին։ Նա ընդգրկվում է 2006 թվականի աշխարհի առաջնության նախընտրական փուլի հաջոր՝ Անդորրայի հավաքականի դեմի խաղի մասնակիցների ցանկում, սակայն հայտարարում է, որ այլևս չի ցանկանում հանդես գալ հավաքականի կազմում։ Վարդանյանը հավաքականի կազմում վերջին անգամ խաղացել է 2004 թվականի նոյեմբերի 17-ին՝ Ռումինիայի դեմ խաղում։

Հետաքրքիր փաստեր
----------------

2007 թվականի ապրիլին Հարություն Վարդանյանը հայտնվել է Շվեյցարական ոստիկանության ուշադրության կենտրոնում։ Բիլ Բեննի տնօրենը, որի կազմում նա այդ ժամանակ հանդես էր գալիս, Ժան Մարկ Հոֆշտերրտը մտահոգվեց այդ խնդրով։ Արդյունքում պարզվեց, որ Վարդանյանը ձերբակալվել է 4 մարդու պատսպարեկու համար։ Երեքին չեն ունեցել իրավունք Շվեյցարիայի տարածքում շրջելու իրավունք։

Նվաճումներ
----------

* Հայաստան **«Շիրակ»**
* *ակումբային:*
	+ **Հայաստանի չեմպիոն**։ 1992, 1994, 1995
	+ Արծաթե մեդալակիր **Հայաստանի առաջնությունում**։ 1993, 1995/96, 1997
	+ Եզրափակչի մասնակից**Հայաստանի գավաթ**։ 1993, 1994
	+ **Հայաստանի Սուպերգավաթի հաղթող**։ 1996
* *անձնական:*
	+ **Հայաստանի տարվա լավագույն ֆուտբոլիստ**։ 1997
* Շվեյցարիա **«Սերվետտ»**
	+ Բրոնզե մեդալակիր **Շվեյցարիայի առաջնությում**։ 2003/04

Ծանոթագրություններ
------------------

1. ↑  Самостоятельный подсчет на основе этих 2-х источников показывает, что Варданян забил в сезоне 00/01 2, а не 3 мяча. См. ,
2. ↑  Transfermarkt.com(բազմ․) — 2000.
3. ↑  FBref.com(բազմ․)
4. ↑  Футбол. Капитан сборной Армении остался в бездействии на полгода (ռուս.)
5. ↑  Протокол матча США—Армения (անգլ.)
6. ↑  Профиль Арутюна Варданяна на armfootball.tripod.com (անգլ.)
7. ↑  Протокол матча Армения—Албания (անգլ.)
8. ↑  Футбол. Наставник сборной Армении назвал состав на матчи с голландцами и чехами (ռուս.)
9. ↑  БЕССМЕННЫЙ ВРАТАРЬ СБОРНОЙ АРМЕНИИ МОЖЕТ НЕ СЫГРАТЬ ПРОТИВ АНДОРРЫ Արխիվացված 2013-12-06 Wayback Machine (ռուս.)
10. ↑  Протокол матча Армения—Румыния (անգլ.)
11. ↑  Многолетний капитан сборной Армении по футболу задержан в Швейцарии (ռուս.)

Արտաքին հղումներ
----------------

* Վիճակագրությունը National Football Teams կայքում (անգլ.)
* Էջը armfootball.tripod.com կայքում (անգլ.)
* Էջը footballdatabase.eu կայքում (անգլ.)
* Էջը legioner.kulichki.com կայքում (ռուս.)
* Հարություն Վարդանյանի ինքնագիրը (ռուս.)

|  |  |  |  |
| --- | --- | --- | --- |
| 

| * դ
* ք
* խ
Հայաստանի լավագույն ֆուտբոլիստ |
| --- |
|  |
| 
* 1992. Հովսեփյան
* 1993. Շահգելդյան
* 1994. Ավետիսյան
* 1995. Հովսեփյան
* 1996. Պետրոսյան
* 1997. Վարդանյան
* 1998. Ոսկանյան
* 1999. Աբրահամյան
* 2000. Պետրոսյան
* 2001. Մինասյան
* 2002. Քարամյան
* 2003. Արա Հակոբյան
* 2004. Մանուչարյան
* 2005. Արամ Հակոբյան
* 2006. Շահգելդյան
* 2007. Պաչաջյան
* 2008. Հովսեփյան
* 2009. Մխիթարյան
* 2010. Մկրտչյան
* 2011. Մխիթարյան
* 2012. Մխիթարյան
* 2013. Մխիթարյան
* 2014. Մխիթարյան
* 2015. Մխիթարյան
* 2016. Մխիթարյան
* 2017. Մխիթարյան
* 2018. Պիզելի

 |

 |

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | eu-football.info (խաղացող) · FootballDatabase.eu · National Football Teams.com · Soccerway · Transfermarkt (խաղացող) · ՖԻՖԱ |

 |